stanford-oval/wikipedia huggingface dataset:
בודואן, נסיך בלגיה
ביוגרפיה

בודואן נולד ב-3 ביוני 1869 לנסיך פיליפ, רוזן פלנדריה (אחיו של לאופולד השני, מלך הבלגים) ולמריה, נסיכת הוהנצולרן, בתם של קרל אנטון, נסיך הוהנצולרן ויוזפינה, נסיכת באדן.
בודואן נולד כ-6 חודשים לאחר מותו של בן דודו הנסיך לאופולד, דוכס בראבנט, ובעת לידתו היה השני בתור לרשת את הכתר לאחר אביו, ומשום כך התקבלה לידתו בשמחה גדולה ברחבי הממלכה.
בודואן טופח על ידי דודו לאופולד השני, מלך הבלגים, כדי שיוכל לרשת את הכתר לאחר מותו, ואף אירס אותו עם בתו קלמנטין, נסיכת בלגיה.
בינואר 1891 ביקר בודואן את אחותו הנרייט, נסיכת בלגיה שחלתה, בעוד הוא עצמו חולה בשפעת, וב-23 בינואר מת בודואן בבריסל.
בעקבות מותו הפתאומי נפל אבל כבד על הממלכה, וכל התיאטראות והמוסדות הציבוריים נסגרו עד לאחר ההלוויה.
בשנת 1905 מת אביו הנסיך פיליפ, רוזן פלנדריה ובשנת 1909 מת דודו לאופולד השני, מלך הבלגים ואחיו אלברט הראשון, מלך הבלגים עלה לשלטון במקומו.
אנג'ל גרזה

| --- | --- |

גרזה, נובמבר 2017
 לידה:  23 בספטמבר 1992 (בן 32) מונטריי, נואבו לאון, מקסיקו
 שם במה:  אנג'ל אנג'ל גרזה אל איחו דל נינג'ה הומברטו גרזה גרזה ג'וניור
 משקל:  90 ק"ג
 גובה:  1.75 מטר
 לאום:  מקסיקני
 קריירה מקצוענית:  4 בנובמבר 2008 – הווה (15 שנים)
 מאמנים:  מריו סגורה אל איחו דל גלדיאטור
 ליגות:  WWE
 תרגילי סיום:  Wing Clipper
 מידע אישי
 מספר צאצאים:  1 
 
אנג'ל הומברטו גרזה סולאנו (באנגלית: Angel Humberto Garza Solano; נולד ב-23 בספטמבר 1992) הידוע יותר בשם הבמה שלו, אנג'ל הוא מתאבק מקסיקני, המופיע בארגון ההיאבקות WWE, בתוכנית סמאקדאון. גרזה הוא פעם אחת אלוף ה-NXT במשקל קל ופעם אחת אלוף 24/7.
גרזה הוא מתאבק דור שלישי, הנכן של הלוצ'דור, מריו סגורה, המכונה בשם "אל נינג'ה". מאז הבכורה שלו בשנת 2008 ועד שנת 2015, גרזה התחרה תחת שם הבמה אל איחו דל נינג'ה ("הבן של הנינגה"). הוא האחיין של הקטור גרזה והומברטו גרזה ג'וניור ואחיין מדרגה שנייה של הומברטו סגורה גרזה. הוא הבן דוד של מתאבק ה-WWE, הומברטו קאריו, שהוא היה הזוג שלו במקסיקו. תחילה, גרזה התאבק תחת מסיכה, אך בשנת 2012, הוא הסיר אותה בהתנדבות.
תחת שם הבמה גרזה ג'וניור, הוא עבד עבור הארגון Impact Wrestling בארצות הברית ועבור ארגונים מקסיקניים כמו Lucha Libre AAA Worldwide,‏ The Crash Lucha Libre ועוד.
ביוגרפיה

הומברטו גרזה סולאנו נולד במונטריי, נואבו לאון, מקסיקו. הוא הנכד של המתאבק מריו סגורה, המכונה בשם "אל נינג'ה". שמו של גרזה נקבע על שם דודו, המתאבק הומברטו גרזה (שמו האמיתי הוא הומברטו סגורה גרזה). הוא האחיין של המתאבקים הומברטו גרזה ג'וניור, הקטור גרזה ואל נינג'ה ג'וניור. שניים מבני דודו הם גם מתאבקים, האחד הוא הומברטו קאריו (הבן של הומברטו גרזה ג'וניור) והאחר הוא אל סולטן (הבן של הקטור גרזה).
קריירת היאבקות מקצועית > קריירה מוקדמת (2008–2016)

גרזה התאמן תחת הדרכתו של סבו, מריו סגורה, בנוסף להדרכה מצידו של אל איחו דל גלדיאטור. הוא ערך את קרב הבכורה שלו ב-8 בנובמבר 2008 תחת שם הבמה אל איחו דל נינג'ה (שפירושו: "הבן של הנינג'ה"), דמות בעלת מסכה האופיינית לתרבות ההיאבקות במקסיקו. תחילה, הוא הופיע עבור ארגון ההיאבקות Federacion Internacional de Lucha Libre‏ (FILL), כשארגון זה קידם מופעים בעיר הולדתו במונטריי, נואבו לאון. ב-25 באוגוסט 2009, אל איחו דל נינג'ה זכה בקופה ארנה קוליסאו מונטריי. הוא המשיך את המומנטום שלו באותה השנה כשהוסיף לרשימת הישגיו את האליפות במשקל קל כבד של FILL. בשנת 2011, הוא זכה בטורניר "מלך האוויר". בעונת הסתיו של אותה השנה, ארגון היאבקות חדש בשם Llaves y Candados‏ (LyC) החל לערוך מופעים בעיר מונטריי. ב-18 בספטמבר, אל איחו דל נינג'ה זכה באליפות LyC. מאוחר יותר, הוא ויתר על התואר כאשר הארגון זנח את אליפות זו. בשנת 2012, הוא השתתף בתוכנית המציאות המקסיקנית להיכרויות אשר נקראה בשם "חצי וחצי: נלחמים עבור האהבה", שבה הוא הסיר בהתנדבות את המסכה מפניו בפרק הסיום של התוכנית, כאשר זאת הייתה הפעם הראשונה שהוא הראה את פניו במהלך קריירת ההיאבקות שלו. מאותה נקודה ואילך הוא התאבק ללא המסכה. אחת היריבויות שבהן היה מעורב הייתה עם קונאן ביג, עלילה שהובילה לקיום קרב הימור בין השניים. הקרב היה אמור להיות קרב יחידים שבו אל איחו דל נינג'ה הימר על שיערו, בעוד שקונאן ביג הימר על אשתו. לקראת הקרב, סיילנסו ואל איחו דה קונאן ביג התערבו, מה שהפך את הקרב לקרב כלוב מרובע. סיילנסו היה הראשון שעשה את דרכו אל מחוץ לכלוב, כשאחריו עשה זאת קונאן ביג. בסיום, אל איחו דל נינג'ה הצליח להתחמק מגורל תוצאת הקרב, מה שגרם לאל איחו דה קונאן ביג לגלח את שיערו.
בשנת 2014 מקורות היאבקות מקסיקנים דיווחו על כך שארגון ההיאבקות Total Nonstop Action Wrestling‏ (TNA) מעוניין להחתים את אל איחו דל נינג'ה, אך באותה התקופה אלו היו רק שמועות ושום דבר מכך לא יצא לפועל. שנה לאחר מכן, אל איחו דל נינג'ה ובן דודו, אולטימו נינג'ה, זכו באליפות הזוגות של LyC. לעומת זאת, הם הפסידו את חגורות האליפות לדוקטור וגנר ג'וניור וסילבר קינג, בקרב שהיה חלק מפיוד נרחב בין משפחת גרזה למורשת וגנר. עלילה זו הובילה לקיום קרב כלוב שלושה נגד שלושה, שבו אל איחו דל נינג'ה, אל נינג'ה ג'וניור ואולטימו נינג'ה התמודדו מול דוקטור וגנר ג'וניור, אל איחו דל דוקטור וגנר ג'וניור וסילבר קינג ג'וניור, כאשר המשתתף האחרון שנשאר בכלוב, נאלץ להסיר מפניו את המסכה שלו. סילבר קינג ג'וניור היה האחרון בזירה, זאת לאחר שאל איחו דל נינג'ה היה האחרון שנמלט מן הכלוב. כתוצאה מכך, סילבר קינג ג'וניור חשף את פניו. במהלך שנת 2016, גרזה ג'וניור הוזמן למבחן קבלה של ה-WWE ב-WWE Performance Center באורלנדו, פלורידה, כאשר הארגון חיפש משתתפים לטורניר במשקל קל, כשלבסוף הוא לא היה בין המשתתפים בטורניר. ב-13 באוגוסט 2016, בני הדודים גרזה ניצחו את טוני קזנובה וזרקו וכתוצאה מכך זכו באליפות הזוגות של The Crash.
קריירת היאבקות מקצועית > Lucha Libre AAA Worldwide‏ (2015–2017)

גרזה החל להופיע עבור ארגון ההיאבקות המקסיקני AAA בשנת 2015 תחת שם הבמה גרזה ג'וניור, בכך נטש את שם הבמה הקודם "אל איחו דל נינג'ה". הקרב הראשון שלו בארגון היה ב-4 באוקטובר, ובו הוא חבר לפסייכו קלאון וריי מיסטיריו ג'וניור בניצחונם על מיזטזיס, אל טחאנו ג'וניור ואל איחו דל פנטסמה. לאחר מכן, גרזה ג'וניור הצטוות ללה פארקה ואלקטרושוק וביחד הם התמודדו על אליפות השלישיות הפנויה של הארגון בקרב משולש נגד אל איחו דל פיראטה, אל איחו דל פנטסמה וטאורוס ונגד השלישייה המנצחת של דארק קוואבו, דארק סקוריה ואל זורו. גרזה כשל בניסיונו להעפיל לגמר טורניר Rey de Reyes לשנת 2016, לאחר שנחל הפסד לבלו דימון ג'וניור. באפריל 2016, הוא הפסיד לאל טחאנו ג'וניור, וכתוצאה מכך הוא לא העפיל לגביע העולם של לוצ'ה ליברה. גרזה ג'וניור ואל איחו דל פנטסמה השתתפו בקרב זוגות מרובע על אליפות הזוגות של AAA באירוע טריפלמניה 24 נגד לוס גוורוס דל סיילו (אנחליקו וג'ק אוואנס), דראגו וארו סטאר, ופול לונדון ומאט קרוס, שבסופו דראגו וארו סטאר ניצח וזכו באליפות הזוגות. לאחר מספר קרבות משניים במרכז רשימת הקרבות של הארגון, גרזה ג'וניור השתחל לקרב המרכזי הראשון שלו בארגון שהתרחש ב-2 באוקטובר, שנה בלבד לאחר הבכורה שלו. בקרב זה, הוא כשל בניסיונו לזכות באליפות אמריקה הלטינית של AAA לאחר שהפסיד לג'וני מונדו. שלושה חודשים לאחר מכן, גרזה ג'וניור לא צלח במשימתו לזכות בתואר אחר, שהיה אליפות ה-AAA במשקל קל, זאת לאחר שנחל הפסד לאל איחו דל פנטסמה.
קריירת היאבקות מקצועית > ארגונים עצמאיים מקסיקנים (2017–2019)

ב-21 בינואר 2017, לילה לאחר Guerra de Titanes, גרזה ג'וניור עזב את AAA וערך הופעה מפתיעה במופע "The Crash" בטיחואנה, באחה קליפורניה ביחד עם דגה ופנטגון ג'וניור, שעזבו גם הם את AAA. השלושה צירפו לשורותיהם את ריי פיניקס והקימו קבוצה בטענה שהם עכשיו חופשיים מ-AAA. מאוחר יותר באותו הערב, גרזה ג'וניור הצטוות לשורות דגה בקרב זוגות מחומש נגד פנטגון ג'וניור וריי פיניקס, ג'ף הארדי ומאט הארדי, בסטיה 66 וניצ'ו אל מיליונריו, וחובנטוד גררה וסופר קרייזי, שבסופו פנטגון ג'וניור וריי פיניקס ניצחו. עוד באותו הערב, נודע שאליפות הזוגות של The Crash התפנתה לאחר שגרזה ג'וניור ואולטימו נינג'ה הופשטו מחגורות האליפות, מה שאיפשר לברוקן הארדיז לזכות בתואר לאחר שהם ניצחו את חובנטוד גררה וסופר קרייזי. בראיונות עם גרזה, הוא ציין שארגון ההיאבקות AAA מנע ממנו להרוויח יותר כסף, ואף מנע ממנו להופיע בארגוני היאבקות אחרים ברחבי מקסיקו. קבוצתם של גרזה, פנטגון, פיניקס ודגה נקראה בשם "לה רבליון", כשלאחר מכן הם צירפו אליהם את אל זורו וריי מיסטיריו ג'וניור.
קריירת היאבקות מקצועית > Impact Wrestling‏ (2017–2018)

גרזה ג'וניור, לצד המתאבק המקסיקני, לארדו קיד, ערך את הופעת הבכורה שלו בארגון ההיאבקות Impact Wrestling במסגרת הקלטות התוכנית השבועית ב-2 במרץ 2017. השניים רשמו את קרב הבכורה שלהם יחדיו בניצחון על איליי דרייק וטיירוס. יומיים לאחר מכן, הצמד השתתף בקרב מרובע על אליפות הזוגות העולמית של אימפקט נגד The Latin American Xchange,‏ Decay ו-Reno SCUM, שבסופו LAX ניצחו.
חיים אישיים

אנג'ל גרזה הוא חלק ממשפחת סולאנו/סגורה. כמו כן, הוא בן דודו של המתאבק הומברטו קאריו.
אליפויות והישגים

הישגים בארגון ההיאבקות The Crash Lucha Libre
אליפות הזוגות של The Crash (פעם אחת)  - עם אולטימו נינג'ה
הישגים בארגון ההיאבקות Federación Internacional de Lucha Libre - FILL
אליפות במשקל קל כבד של FILL (פעם אחת)
הישגים בארגון ההיאבקות Llaves y Candados - LyC
אליפות LyC (פעם אחת)
אליפות הזוגות של LyC (פעם אחת)  - עם אולטימו נינג'ה
הישגים במגזין ההיאבקות Pro Wrestling Illustrated - PWI
PWI דירג אותו במקום ה-109 מתוך 500 המתאבקים הטובים ביותר לשנת 2020
הישגים בארגון ההיאבקות Pro Wrestling Blitz - PWB
אליפות הזוגות של PWB (פעם אחת)  - עם לארדו קיד
הישגים בארגון ההיאבקות World Wrestling Entertainment - WWE
אליפות ה-NXT במשקל קל (פעם אחת)
אליפות 24/7 של ה-WWE (פעם אחת)
אנדי פאלאסיו

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  2 בדצמבר 1960 בליז 
 פטירה:  19 בינואר 2008 (בגיל 47) בליז סיטי, בליז 
 מוקד פעילות:  בליז 
 תקופת הפעילות:  מ-1981 
 סוגה:  פונטה 
 כלי נגינה:  גיטרה 
 חברת תקליטים:  קומבנצ'ה 
 פרופיל ב-IMDb
 
אנדי ויויאן פאלאסיו Andy Vivian Palacio), ‏ 2 בדצמבר 1960 - 19 בינואר 2008)  היה מוסקאי זמר-יוצר, נגן גיטרה ומלחין מבליז, אחד הכוכבים הגדולים של מוזיקת הרוק פונטה ששאבה השראה מהתרבות המוזיקלית של העם גאריפונה, פעיל למען תחייתה ושימורה של התרבות הזאת.
ביוגרפיה

אנדי פאלאסיו נולד בשנת 1960 בבאראנקו, כפר דייגים בקצה הדרומי של חוף המושבה אז הונדורס הבריטית, קרוב מאוד לעיר ליווינגסטון שבגואטמלה השכנה. הוא גדל בסביבה מעורבת של אנשי גאריפונה, מאיה ומסטיסים, הדוברים אנגלית, גאריפונה וספרדית.אביו, ראובן פאלאסיו, היה דייג וחוואי שידע לנגן שירי עם אנגליים ולהיטי מוזיקה פופולרית בהרמוניקה וגיטרה, ולימד את בנו נגינה על הרמוניקה.
כתלמיד תיכון ביישוב פונטה גורדה (Punta Gorda) השכן ואחר כך במכללה למורים בבליז היה פעיל במפלגה המאוחדת של העם PUP שנאבקה למען עצמאותה של הונדורס הבריטית ובו זמנית, גילה עניין רב במוזיקה של מרכז אמריקה וארצות הברית ובמסורת המוזיקלית של בני גאריפונה. יחד עם כמה חברים ללימודים הצטרף למספר להקות וניגן מוזיקת רגאיי (reggae), מוזיקת נשמה (soul), וסוקה (soca), ביצע "קאברים" של שירים פופולרים קריביים ושל שירים שבמצעד הלהיטים.
אנדי פאלאסיו נהג לשיר בשפה גאריפונה, שפה אראוואקית מתובלת עם הרבה מילים שאולות מהאינדיאנים בני הקריבים, מצרפתית וספרדית, ויצר שירים גם באנגלית.
בתום הלימודים עבד תקופה כמורה בבית הספר הקתולי בבאראנקו. במסגרת פרויקט אוריינות שהשתתף בו כמתנדב בחוף האטלנטי של ניקרגואה ברוח המהפכה בארץ זו, היה עד לדעיכת התרבות של בני גאריפונה במקום. חזר משם עם יתר נחישות לתרום לשימור המסורת של בני עמו.
במהרה הוכיח עצמו כזמר יוצר שילווה עצמו בגיטרה והלך בעקבות דלווין "פן" קאיטאנו, מוזיקאי ("Original Turtle Shell Band) וצייר שהיה, בשנות ה-1970 המאוחרות, חלוץ מוזיקת פונטה רוק, המבוססת על המקצבים האופייניים של בני הגאריפונה.
פרסים ואותות כבוד

1991 הפרס למוזיקה קריבית ל"טוב שבאמנים החדשים" (Best New Artist)
2007 הוכרז "אמן השלום" על ידי אונסקו וזכה בפרס של התערוכה העולמית למוזיקה של אונסקו (Womex prize) בסביליה, יחד עם איוואן דוראן
2008 - אחרי מותו - הפרס בי.בי.סי.3 למוזיקת עולם (BBC World Music award) בקטגוריה "אמריקה"
דיסקוגרפיה

Keimoun (beat on) 1995 (1. 1997 Intuition Oversees/IMM, Stonetree Record) (2. 2002, Stonetree Records)
Til Da Mawnin 1997 (2004, Stonetree Records)
Paranda
Watina (2007, Cumbancha)
לקריאה נוספת

Ronnie Graham - ב- World Music, Rough Guide vol.2,London, 2000
הערות שוליים

1 2 3  Sue Steward
↑  Ronnie Graham עמוד 328
↑  כתבה ב-The Independent 2008
↑  Ronnie Graham עמוד 329
1 2  World Music Central site
↑  Itzcaribbean
↑  The Independent 2008
| --- | --- |
בקרת זהויות :  BnF: cb15550877j (data)  GND: 133256103  ISNI: 0000 0001 1067 8331  LCCN: no2008120985  MusicBrainz: 447b84f6-9932-4c1a-94d2-f085a204e809  SUDOC: 179395688  VIAF: 64319347   WorldCat (עם VIAF): 64319347
ארתור דה גובינו

| --- | --- |

 לידה:  14 ביולי 1816 Ville-d'Avray, צרפת 
 פטירה:  13 באוקטובר 1882 (בגיל 66) טורינו, איטליה 
 שם לידה:  Joseph Arthur de Gobineau 
 מדינה:  צרפת 
 מקום קבורה:  בית הקברות של טורינו 
 שם עט:  Ariel des Feux, Ariel Des Feux 
 שפות היצירה:  צרפתית 
 בן או בת זוג:  Clémence de Gobineau 
 צאצאים:  Christine de Gobineau, Diane de Guldencrone 
 פרסים והוקרה:  פרס בורדין (1878) 
 
ז'וזף ארתור קומט (הרוזן) דה גובינו (בצרפתית: Joseph Arthur Comte de Gobineau;‏
14 ביולי 1816 – 13 באוקטובר 1882) היה אריסטוקרט, הוגה דעות וסופר צרפתי. את מרב פרסומו קנה בחיבור ה"מאמר על אי השוויון בין גזעי האדם" בשנת 1854, ספר שנחשב כיום לנקודת ציון בראשית התפתחותה של תורת הגזע, ששימשה מאוחר יותר את האידאולוגיה הנאצית. בספר דירג גובינו את גזעי האדם השונים לפי "איכותם", וקבע כי הגזע הארי הלבן עליון על כולם.
חייו

אביו של גובינו היה פקיד ממשלתי ובעל דעות פרו-מלוכניות מוצקות. אמו לואיז מגדליין דה-גרסי הייתה סופרת בעצמה, ושימשה גם כבת לווייתה של הנסיכה פאולין בונפרט, אחותו הצעירה של נפוליאון. כשהיה גובינו בן 14 ברחה אמו לשווייץ על מנת להתחתן עם גבר אחר, ולקחה אותו עמה. בשנים שבילה בשווייץ החל גובינו הצעיר להתעניין בחקר תרבויות המזרח.
כשחזר גובינו לאחר מספר שנים לצרפת, התפרנס מכתיבת רומנים בהמשכים. באותה התקופה החל להתיידד עם הפילוסוף והמדינאי אלכסיס דה טוקוויל. כאשר מונה טוקוויל למשרת שר החוץ בימי הרפובליקה הצרפתית השנייה, נתן לגובינו משרה במשרד החוץ. עד מהרה קנה לעצמו גובינו שם של דיפלומט מוצלח. שליחותו הראשונה הייתה לפרס, לאחר מכן לברזיל ולמדינות נוספות.
השקפתו הגזענית

בתקופת שירותו כדיפלומט החל גובינו להאמין כי הגזע הוא הקובע את התרבות. הוא חילק את האנושות לשלושה "גזעי יסוד" - שני המינים הנמוכים: "שחור" ו"צהוב", המהווים את "המינים הנמוכים", המדומים על ידו ל'חומרים הגסים'- כותנה וצמר, ומולם המין ה"לבן" המשובח- הוא הגזע הארי, המדומה על ידו לחוטי המשי.
גובינו קבע שההבדלים בין המינים הם טבעיים, וכי כל עירוב ביניהם אשר שובר את ההבחנות ביניהם סופו שיוביל לכאוס. את אזורי המזרח התיכון, מרכז אסיה, תת-היבשת ההודית, צפון אפריקה ודרום צרפת, הוא סיווג כ"אזורים מעורבים גזעית".
גובינו האמין שהגזע הלבן עליון על השאר, כפי שהייתה התרבות ההינדו-אירופאית העתיקה, המכונה גם "ארית", עליונה. בתחילה חשב גובינו כי "הזדהמותו" של הגזע הלבן היא בלתי נמנעת (מאוחר יותר שינה דעה זו). כך למשל, ייחס גובינו את המהפכות הפוליטיות והכלכליות הרבות שעברה צרפת בימי חייו לזיהום הגזע שאירע בה.
השקפתו הגזענית > יחסו ליהודים

על היהודים, אותם הוא מכנה "בני אברהם", אומר דה גובינו בחיבורו כי בעבר היו הם גזע טהור ונעלה, אך בשל התערבבותם במשך השנים עם "עמים נחותי דרגה" - "העירוב חדר לאיבריו של עם ישראל דרך כל החללים שבעורו". לטענתו הפירוד החל עוד בתקופת התנ"ך, למשל אצל יעקב, אשר התחתן עם השפחות זלפה ובלהה ובהמשך על ידי התמזגותם עם "המינים השחורים" אשר סביבם. גובינו מביא כדוגמה את מראם של יהודי גרמניה, ואומר כי אף ששהו באזורים אירופיים במשך מאות שנים, עדיין שמרו על תווי פניהם הכהים והשזופים, "ובכללם קטנים יותר ומראים מבנה גוף צנום אחר מאשר בני הגזע האירופי". לכן גם היהודים מהווים בעיניו חלק מהמינים הנחותים, שיש למנוע את התערבבותם בחברה האירופית למען "טוהר הגזע".
ארתור דה גובינו
ארנוט

ארנוט (בהונגרית: Arnót) הוא כפר במחוז בורשוד-אבאוי-זמפלן שבצפון מזרח הונגריה.
יהודי ארנוט

בכפר התגוררו מעט יהודים.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 12 |  |
| 1880 | 17 | 735 |
| 1910 | 24 |  |
| 1920 | 25 |  |
| 1930 | 4 |  |
| 1941 | 9 | 903 |

תושבים יהודיים מהכפר נרצחו בשואה ומונצחים בלוח זיכרון בהייצ'בה שבמישקולץ.
לקריאה נוספת

קדושי מישקולץ והסביבה – הקהילות מהידשנמטי עד מזוקובשד ומאוזד עד סרנטץ', הרב שלמה פסטרנק, 1970, עמוד 186.
אנדי פאדיקומב

| --- | --- |

 לידה:  23 בספטמבר 1972 (בן 52) בריסטול, הממלכה המאוחדת 
 מדינה:  הממלכה המאוחדת 
 השכלה:  אוניברסטית דה מונפורט 
 תקופת הפעילות:  מ-2004 
 השקפה דתית:  בודהיזם 
 headspace.com
 
אנדי פאדיקומב (באנגלית: Andy Puddicombe; נולד ב-23 בספטמבר 1972) הוא מייסד חברת Headspace- פלטפורמת בריאות דיגיטלית המציעה מגוון שירותים של מדיטציה מודרכת.
פאדיקומב הוא נזיר בודהיסטי לשעבר עם תואר באומנויות הקרקס. הוא ייסד את Headspace יחד עם ריצ'רד פירסון, בלונדון במאי 2010.
ראשית חייו והשכלתו

פאדיקומב נולד בלונדון, אנגליה, אך גדל בעיר בריסטול. הוא למד בבית הספר התיכון Wellsway בעיר קינשאם, ולמד לתואר במדעי הספורט באוניברסיטת דה מונטפור. פאדיקומב גם התמחה באקדמיה לאמנות הקרקס.
קריירה > בודהיזם

בשנת 1994 פאדיקומב ויתר על לימודי הספורט ובמקום זאת החליט לצאת למסע באסיה כדי לתרגל מדיטציה בתור נזיר בודהיסטי. החלטתו לצאת למסע הייתה כחלק מניסיונו להתמודד עם הטראומה שחווה בעקבות תאונת דרכים שבה נפגעו ומתו כמה מחבריו, בנוסף למות אחותו כמה חודשים קודם לכן.
במסעו אחר המדיטציה טייל אנדי בהודו, נפאל, בורמה, תאילנד, אוסטרליה ורוסיה; בשיא המסע הגיע אנדי למנזר טיבטי בהודו שבהרי ההימלאיה. לאחר מכן שהה בסקוטלנד כשנה, ולאחר כן שב לרוסיה ולימד מדיטציה בעיר מוסקבה במשך ארבע שנים, שם סיים את התחייבויותיו כנזיר.
בשנת 2004 שב ללונדון והמשיך את לימודי אומנות הקרקס, כאשר במקביל עסק בהקמה ובבנייה של מרכז תרגול מדיטציה פרטי, וסיפר שהחזון שלו היה "לגרום לכך שמדיטציית מיינדפולנס תהיינה נגישה לכל וכדי שכולם יוכלו להפיק את היתרונות הרבים שבה".
קריירה > ייעוץ בתחום המדיטציה

פאדיקומב הקים מרכז פרטי לתרגול מדיטציה בשנת 2006; הוא העביר את ארבע השנים הבאות בתור יועץ למדיטציית קשיבות תוך שהוא מאמץ את השפה ואת השיטות שלמד במסעו למזרח. בתקופה זו פגש את שותפו העסקי והמייסד הנוסף של שירות Headspace - ריצ'רד פירסון. פאדיקומב זקף הרבה מההצלחה של שירות Headspace לזכותו ומעורבותו של ריצ'רד.
בשנת 2010 עלה שירות Headspace לאוויר, מלווה באירוע השקה שנערך בלונדון. קטעי המדיטציה הראשונים שהקליט פאדיקומב עלו ראשית לאתר האינטרנט, ורק לאחר מכן, בינואר 2012 עלתה האפליקציה לאוויר. המשימה של אנדי פודימקוב וריצ'רד פירסון הייתה להחדיר את המדיטציה למודעות הציבור, להפוך אותה לנגישה יותר מאי פעם ולהפוך אותה להיות רלוונטית ומותאמת לעולם המודרני כאשר הם חותרים לכמה שיותר הנעה ליצירתיות בחוויית המשתמש של האפליקציה.
כתיבה

פאדיקומב כתב שלושה ספרים, כולם יצאו לאור על ידי Hodder & Stoughton, Hachette.
Get Some Headspace – מבוא מעמיק לטכניקות Headspace
The Headspace Diet – מדריך לשימוש במדיטציית מיינדפולנס כאמצעי להשגת המטרה למשקל גוף רצוי במקום שימוש בדיאטות מודרניות
הופעה ב-TED Talk

בנובמבר 2012, העביר פאדיקומב הרצאה ב-TED Talk תחת הכותרת 'All It Takes Is 10 Mindful Minutes' (כל מה שנדרש הן 10 דקות של מיינדפולנס).
בהרצאה סיפר אנדי על היתרונות והחוזקות של תרגול מדיטציית מיינדפולנס במשך כל יום. נכון להיום הסרטון הגיע ל-7 מיליון צפיות והיה אחד מן הסרטונים הראשונים של TED Talks שקודם בפלטפורמת Netflix.
חיים אישיים

פאדיקומב מתגורר עם אשתו ושני בניו בלוס אנג'לס שבקליפורניה. בשנת 2013 הודיע אנדי שהוא לוקה בסרטן האשכים וכעת נמצא בסדרת טיפולים.
בכתבה שפורסמה בעיתון הגרדיאן סיפר אנדי כיצד עזרה לו מדיטציית המיינפולנס להתמודד עם התסמינים הפיזיים, הרגשיים והמנטאליים שנבעו מהמחלה ומהטיפול בה.
הערות שוליים

↑  "Declutter your mind on the Central Line". Evening Standard. 14 April, 2010
| --- | --- |
בקרת זהויות :  BnF: cb16628888t (data)  ISNI: 0000 0003 7123 1431  LCCN: n2012039351  NDL: 001098129  NKC: mzk2015894497  NLK: KAC201224418  SUDOC: 20291027X  VIAF: 250693535   WorldCat (עם VIAF): 250693535
ארגון מדינות מזרח הקריביים

| --- | --- |


מפת מדינות ארגון מזרח הקריביים: חברות הארגון המלאות (ירוק מודגש) ואת החברות הנילוות (ירוק בהיר)
 תחום:  שיתוף פעולה אזורי
 מטה הארגון:  סנט לוסיה קסטריז, סנט לוסיה
 יושב ראש:  גסטון בראון (Gaston Browne)
 תקופת הפעילות:  18 ביוני 1981 – הווה (43 שנים)
 www.oecs.org
 
בניין מזכירות ארגון מדינות מזרח הקריביים בקסטריז, בירת סנט לוסיה.
חברות בארגונים קריביים על-לאומיים (חברות מלאות) – 7 בארגון מדינות מזרח הקריביים, 15 בקהילייה הקריבית, ו-25 באיגוד המדינות הקריביות.
ארגון מדינות מזרח הקריביים (באנגלית: Organisation of Eastern Caribbean States – ‏OECS) הוא ארגון בין-ממשלתי לשיתוף פעולה כלכלי ואחר, שנוסד ב-18 ביוני 1981 במזרח האגן הקריבי על ידי אנטיגואה וברבודה, גרנדה, דומיניקה, מונטסראט, סנט וינסנט והגרנדינים, סנט לוסיה, וסנט קיטס ונוויס החתומות על הסכם באסטר. איי הבתולה הבריטיים הצטרפו לארגון כחברה נלווית ב-22 בנובמבר 1984 ולאחריה הצטרפו במעמד זהה אנגווילה (ב-1995), מרטיניק (ב-12 באפריל 2016) וגוואדלופ (ב-14 במרץ 2019). שש מתוך אחת-עשרה החברות הן קולוניות לשעבר של הממלכה המאוחדת, שלוש האחרות (איי הבתולה הבריטיים, אנגווילה ומונטסראט) עודן נתונות לשליטתה במסגרת "הטריטוריות הבריטיות שמעבר לים", ושתיים (גוואדלופ ומרטיניק) הן מחוזות צרפת מעבר לים. מזכירות הארגון נמצאת בקסטריז, בירת סנט לוסיה. ההילך החוקי בשמונה חברות הארגון הוא דולר מזרח קריבי; באיי הבתולה הבריטיים – דולר אמריקני; ואילו בגוואדלופ ובמרטיניק – אירו.
חברות הארגון הן גם חברות ארגונים אזוריים אחרים – הקהילייה הקריבית (CARICOM) ואיגוד המדינות הקריביות (ACS).
הערות שוליים

↑  גסטון בראון הוא ראש ממשלת אנטיגואה וברבודה מאז יוני 2014. הוא נבחר ליושב ראש האספה של ארגון מדינות מזרח הקריביים (OECS Assembly) ביוני 2019.
↑  על שמה של בירת סנט קיטס ונוויס, באסטר.
↑  תשע חברות ארגון מדינות מזרח הקריביים (שבע המייסדות חברות מלאות ושתיים נילוות: איי הבטולה הבריטיים ואנגווילה) הן חברות במעמד זהה בקהילייה הקריבית.
| ארגון מדינות מזרח הקריביים (OECS) |
| --- | --- | --- |
| חברות | אנטיגואה וברבודה אנטיגואה וברבודה • גרנדה (מדינה) גרנדה • דומיניקה דומיניקה • מונטסראט מונטסראט • סנט וינסנט והגרנדינים סנט וינסנט והגרנדינים • סנט לוסיה סנט לוסיה • סנט קיטס ונוויס סנט קיטס ונוויס |   |
| חברות נילוות | איי הבתולה הבריטיים איי הבתולה הבריטיים • אנגווילה אנגווילה • גוואדלופ גוואדלופ • מרטיניק מרטיניק |   |
| מוסדות פיננסיים | הבורסה של מזרח הקריביים • הבנק המרכזי של מזרח הקריביים • דולר מזרח קריבי |   |
| מוסדות אחרים | בית המשפט העליון של מזרח הקריביים |   |
| שיתוף פעולה צבאי | מבצע זעם דחוף |   |
| --- | --- |
בקרת זהויות :  NLI: 987007528093205171  ISNI: 0000 0004 0433 2117  LCCN: n85003071  NKC: kn20030328010  VIAF: 122790087   WorldCat (עם VIAF): 122790087 
ערך זה הוא קצרמרבנושא הקריביים. אתם מוזמנים לתרום לוויקיפדיה ו.
אנטון קזרנובסקי

| --- | --- |
אין תמונה חופשית
 לידה:  21 בינואר 1985 (בן 39) מוסקבה, ברה"מ 
 שם מלא:  אנטון קזרנובסקי
 עמדה:  סנטר
 גובה:  2.06 מטרים
 דראפט:  לא נבחר, 2007
 קבוצות כשחקן
 2003-2004 2004-2005 2005-2006 2006-2007 2007 2007 2007-2008 2008-2010 2010 2010-2011 2011 2011-2012 2012-2013 2013 2013-2014 2014-2015 2015-2016 2016-2017 2017-2018 2018 2018-2019 2019-2020 2020-2021 2021-2022  2022-:  מכבי תל אביב הפועל גליל עליון הפועל חולון ליץ' גיסן לנדסברג באיירן מינכן קלסרוהה עירוני רמת גן הפועל גלבוע גליל מוניצ'יפל פיטשט אססופט פלוישט הפועל גליל עליון הפועל אילת הפועל גלבוע גליל הפועל גליל קריית שמונה קרפוס סוקולי קלסרוהה בלוקוטנה סלובודה אפולון פטרס פליסטר ביטולה פני אינדוסטריס בשקימי פריזרן  ג'זין ארבנסי
 הישגים כשחקן
 אליפות היורוליג (2004) אליפות ליגת העל (2004) גביע המדינה (2004)
 
אנטון קזרנובסקי (נולד ב-21 בינואר 1985) הוא כדורסלן מקצועני ישראלי-רוסי בקבוצת ג'אזין ארבנאסי מהליגה השנייה בקרואטיה. גובהו 2.06 מטרים ומשקלו 100 ק"ג.
אנטון גדל בקבוצת הנוער של מכבי תל אביב, ושיחק בנבחרות הצעירות של ישראל. ב-04–2003 שיחק משחק אחד בקבוצת הבוגרים.
בעונת 2019–2020 בליגת העל המקדונית בכדורסל, שיחק בפליסטר ביטולה, והעמיד ממוצעים של 17 נקודות למשחק. קזרנובסקי החל את עונת 22–2021 עם בשקימי פריזרן, עם ממוצעים של 13.4 נקודות, 7.3 ריבאונדים ו-2.1 אסיסטים למשחק.
אנדרו קנדי

| --- | --- |
 לידה:  22 בדצמבר 1965 (בן 58) קינגסטון, ג'מייקה
 עמדה:  פאוור פורוורד
 גובה:  2.01 מטרים
 מכללה:  מכללת אמרילו אוניברסיטת וירג'יניה
 דראפט:  בחירה מספר 43, 1987 פילדלפיה 76'
אנדרו פיצ'גארפילד קנדי (באנגלית: Andrew Fitzgarfield Kennedy; נולד ב-22 בדצמבר 1965) הוא כדורסלן עבר אמריקאי-ג'מייקני, אשר שיחק חלק גדול מן הקריירה בישראל. גובהו 2.01 מטרים, והוא שיחק בעמדת הפאוור פורוורד.